open-index/open-wikipedia-markdown huggingface dataset:
Claire Holt

**Claire Rhiannon Holt** (s. 11. kesäkuuta 1988 Brisbane, Australia) on australialainen näyttelijä. Hän on näytellyt Emma Gilbertin roolia sarjassa *[[H2O (televisiosarja)|H2O]]* ja Rebekah Mikaelsonin roolia sarjassa *[[Vampyyrien sukua]]*. Holt on esiintynyt myös *[[Valehtelevat viettelijät]]* -sarjassa sekä elokuvassa *[[Mean Girls 2]]*.

## Yksityiselämä
Heinäkuussa 2015 Holt meni kihloihin pitkäaikaisen poikaystävänsä, tv-tuottaja Matthew Kaplanin kanssa. He menivät naimisiin huhtikuussa 2016. 27. huhtikuuta 2017 Kaplan haki avioeroa Holtista vedoten "sovittamattomiin erimielisyyksiin". Holt jätti myöhemmin vastauksen 2. toukokuuta 2017 ja pyysi myös nimensä muuttamista Kaplanista takaisin Holtiksi.

3. joulukuuta 2017 Holt ilmoitti kihlautumisestaan ​​kiinteistöjohtaja Andrew Joblonin kanssa. 5. maaliskuuta 2018 Holt paljasti Instagramissa, että hän oli kärsinyt keskenmenon. Holt ja Joblon menivät naimisiin 18. elokuuta 2018. 11. lokakuuta 2018 Holt ilmoitti Instagramissa olevansa raskaana ja paljasti 19. marraskuuta odottavansa poikaa. 28. maaliskuuta 2019 hän synnytti pojan. 3. huhtikuuta 2020 Holt ilmoitti Instagramissa odottavansa toista lastaan ja paljasti 16. huhtikuuta 2020 odottavansa tyttöä. 12. syyskuuta 2020 Holt synnytti tyttären.

Holt on kaksoiskansalainen ja ilmoitti marraskuussa 2019, että hänestä tuli Yhdysvaltain kansalainen.

## Nuoruus
Holt syntyi Brisbanessa Australiassa. Hän valmistui Stuartholme School in Toowong -koulusta vuoden 2005 lopussa. Hän harrastaa muun muassa lentopalloa, vesipalloa ja taekwondoa, jossa hänellä on musta vyö. Nuorempana hän lauloi koulun kuorossa.

## Ura
Holt sai 2006 roolin Emma Gilbertinä Network Tenin lasten televisiosarjasta *H2O*. Hän lopetti sarjasta toisen kauden jälkeen saatuaan roolin elokuvasta *Messengers 2: Scarecrow*. Vuonna 2011 Holt näytteli amerikkalaisessa tv-sarjassa *[[Vampyyripäiväkirjat]]* Rebekah Mikaelson -nimistä alkuperäisvampyyriä.

## Filmografia
### Elokuvat

### Televisio

## Lähteet

## Aiheesta muualla
Katastrofin aineksia

**Katastrofin aineksia** on 2008 julkaistu John Websterin ohjaama dokumentaarinen kuvaus omasta ympäristöideologiasta. Siinä kuvataan Websterin perheen elämää vuoden ajan, kun öljyn kulutus on minimoitu, mutta samalla pyritään pitämään yllä espoolaista, keskiluokkaista elintasoa. 

Elokuvan ensi-ilta oli DocPoint – Helsingin dokumenttielokuvafestivaalin avajaiselokuvana 23. tammikuuta 2008. Elokuva esitettiin 24.8.2008 myös Espoo Cinéssä. Elokuvan teatteriensi-ilta oli 19.9.2008, ja se voitti parhaan dokumentin Jussi-palkinnon vuonna 2009.

## Lähteet
* 

## Aiheesta muualla
*Suomen elokuvasäätiön esittely

### Arvostelut
*
Daniel Fellman

**Daniel Fellman** (s. 26. tammikuuta 1990 Turku) on pelaajauransa jo vuonna 2010 lopettanut suomalainen jalkapalloilija, joka edusti Veikkausliigassa Jaroa. Hän pelasi Suomen eri ikäisten poikamaajoukkueissa yhteensä 19 ottelua.

Pelaamisen jälkeen Fellman aloitti logopedian opinnot Åbo Akademissa 2011. Hän valmistui puheterapeutiksi 2015 ja päätti alkaa tutkia psykologiaa ja työmuistia.  Fellman kirjoitti vuonna 2015 pro gradu -työnsä, jossa hän tutki suomalaisten miesjalkapallovalmentajien äänihäiriöiden esiintyvyyttä. Fellman laati tohtorinväitöskirjansa työmuistiharjoittelun vaikutuksista.  Hän väitteli tohtoriksi 17. joulukuuta 2018.

## Tilastot
*<small>Vain kansalliset sarjat huomioitu. Tilanne 12. lokakuuta 2009.</small>*

## Lähteet

## Aiheesta muualla
* Fellman FF Jaron sivuilla 
* Fellman Veikkausliigan sivuilla
Raseon

**Raseon** (, hanja 羅先特別市, McCune–Reischauer *Rasŏn-t’ŭkpyŏlsi*) on maakuntajaon ulkopuolinen erityiskaupunki Korean demokraattisen kansantasavallan koillisosassa Tumenjoen suulla Kiinan ja Venäjän rajalla. Se rajautuu Pohjois-Korean Pohjois-Hamgyeongin maakuntaan, Kiinan Jilinin maakuntaan ja Venäjän Primorjen aluepiiriin. Vuoden 2008 väestönlaskennan mukaan kaupungissa oli 196 954 asukasta.

## Historia

Raseon oli alun perin vain pieni kylä. Paikalla on ollut satama vuodesta 1909 lähtien, mutta sillä oli aluksi merkitystä vain paikallisesti. Kaupunki kasvoi vasta, kun satama avattiin kansainväliselle kaupalle vuonna 1912 ja kun Hoeryeongin-Unggin rautatie valmistui vuonna 1933. Satamaa käytettiin Japanin ja Koillis-Kiinan välisessä liikenteessä, jolle se osoittautui nopeasti liian pieneksi. Tätä varten valmistui uusi satama vuonna 1932 noin 25 kilometriä etelään Tumenjoen suulta. Korean sodan jälkeen satama menetti kaupallisen merkityksensä ja sitä käytettiin laivaston tukikohtana, sekä kalastuksessa. Vuonna 1968 kaupunkiin valmistui Neuvostoliiton tuella Sŭngrin öljynjalostamo. Sen toiminta on ajoittain katkeillut taloustilanteesta ja öljyntuonnista riippuen.

Vuonna 1991 Raseoniin avattiin Pohjois-Korean ensimmäinen vapaakauppa-alue. Nykyinen kaupunki syntyi vuonna 1993 aiemman Rajinin kaupungin ja Seonbongin piirikunnan yhdistyessä, ja siitä tehtiin samalla Pjongjangin tavoin suoraan keskushallinnon alaisuudessa oleva kaupunki (*jikhalsi*). Vuoteen 2000 saakka se tunnettiin yhdistelmänimellä *Rajin-Seonbong*. Raseon liitettiin osaksi Pohjois-Hamgyeongin maakuntaa vuonna 2004, mutta vuonna 2010 siitä tehtiin jälleen maakuntajaon ulkopuolinen erityiskaupunki. Erityiskaupunkinimityksen tarkempaa hallinnollista merkitystä ei tunneta.

Pohjois-Korea sulki rajansa turisteilta tammikuussa 2020. Helmikuussa 2025 kiinalaiset matkatoimistot alkoivat järjestämään matkoja ulkomaisille turisteille Raseonin alueelle.

## Talous
Rasonin tärkeimpiä teollisuuden haaroja ovat öljynjalostus, energia-, kone-, puunjalostus-, elintarvike- ja sementtiteollisuus. Ennen Sŭngrin kemikaalikompleksin ja sähkövoimalan valmistumista kalastus muodosti 60&nbsp;% kaupungin tuotannosta. Vuoteen 1983 mennessä kalastuksen osuus oli enää 9,4&nbsp;%. Kalastus on kuitenkin edelleen merkittävä elinkeino. Rasonin maito ja maitotuotteet ovat tunnettuja Pohjois-Koreassa. Vapaakauppa-alueen merkitystä on kuvailtu pienimuotoiseksi. Alueella toimii kuitenkin etenkin kiinalaisia yrityksiä.

## Lähteet

## Aiheesta muualla
Petra Vaelma

**Petra Pauliina Vaelma** (s. 11. toukokuuta 1982) on suomalainen jalkapalloilija, pelipaikaltaan puolustaja. Hän pelasi kotimaansa lisäksi Ruotsissa kolmessa eri seurassa ja kausina 2009–2013 norjalaisseura Klepp IL:ssä.

Aikuisten maajoukkueuransa Vaelma aloitti 14. elokuuta 1999, kun hän pelasi 45 minuuttia harjoitusmaaottelussa Skotlantia vastaan. Hän oli pitkään maajoukkueen luottopelaaja ja pelasi muun muassa täydet minuutit kaikissa neljässä ottelussa EM-kilpailuissa 2005, kun Suomi ylsi välieriin, ja EM-kilpailuissa 2009, kun Suomi selvisi puolivälieriin. Yhteensä Vaelma pelasi 93 maaottelua, joista hän pelasi täydet 90 minuuttia yli 50:ssä.

Vaelman kasvattajaseura on Turun Palloseura. Hän on myös pelannut Turun Pyrkivässä, FC Unitedissa sekä Ruotsissa Bälinge IF:ssä, Eskilstuna Unitedissa ja Umeå Södra FF:ssä ennen siirtoaan Norjaan syksyllä 2008.

## Lähteet

## Aiheesta muualla
* Petra Vaelma Palloliiton sivuilla 
* Petra Vaelma Klepp IL:n sivuilla
Emil Yli-Vainio

**Emil Yli-Vainio** (14. marraskuuta 1887 Alahärmä – 30. toukokuuta 1964) oli suomalainen jääkärivääpeli. Hänen vanhempansa olivat mäkitupalainen Antti Kustaa Ylivainio ja Anna Kaisa Tollikko. Hänet vihittiin avioliittoon vuonna 1918 Saima Vesterbackan kanssa. Hän sai vaimonsa kanssa neljä lasta joista vanhin Niilo Ylivainio sai kuuluisuutta maineikkaana saarnamiehenä.

## Jääkärikausi
Tämä Lapualainen työmies liittyi Saksassa sotilaskoulutusta antavaan Jääkäripataljoona 27:ään 23. helmikuuta 1916 ja hänet sijoitettiin pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla asemasotaan Misse-joella, Riianlahden rannikkoasemissa ja Aa-joen talvitaisteluissa.

## Suomen sisällissota

Hän astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan kiväärinjohtajaksi 3. Jääkärirykmentin 5. jääkäripataljoonan konekiväärikomppaniaan. Sisällissodassa otti osaa taisteluihin Tampereella ja Viipurissa. 

## Sisällissodan jälkeinen aika
Sisällissodan jälkeen hän toimi joukkueenjohtajana ja kuormastoaliupseerina edelleen 3. Jääkärirykmentissä, jonka nimi muuttui ensin Savon jääkärirykmentti n:o 3:ksi ja myöhemmin Uudenmaan rykmentiksi. Armeijasta hän erosi 16. helmikuuta 1919 ja toimi sen jälkeen metsätyömiehenä Lapualla ja Uudessakaarlepyyssä. Hänet on haudattu Pietarsaaren uudelle hautausmaalle. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Satu Manninen

**Satu Manninen** (s. 9. kesäkuuta 1978 Hyvinkää) on suomalainen runoilija ja valokuvaaja.

Manninen on valmistunut kuvataiteen maisteriksi Kuvataideakatemian tila-aikataiteen osastolta. Hänellä on myös medianomin koulutus.

Vuonna 2007 Manninen voitti ensimmäisen Suuren Runokilpailun ja debytoi Runot 2007 -antologiassa. Hänen runojaan julkaistiin myös MotMot06-antologiassa. Mannisen esikoisrunokokoelma *Sateeseen unohdettu saari* (2007) oli ilmestymisvuonnaan Helsingin Sanomien esikoiskirjapalkintoehdokkaana. Kokoelma oli myös Tanssiva karhu -runopalkintoehdokas vuonna 2008. Teos on runodialogi Virginia Woolfin kanssa. Vuonna 2008 Manniselle myönnettiin Kaarlen palkinto.

## Teokset
* 
* 
* 
* 
* 
* 
* 

## Lähteet
Pantokrátoras (vuori)

**Pantokrátoras** (, , ”Kaikkivaltias”) on vuori Korfun saarella Kreikassa. Se on saaren korkein kohta ja sen korkeus on 906 metriä.

Pantokrátoras sijaitsee Korfun koillispäässä linnuntietä noin 15 kilometriä pohjoiseen Korfun kaupungista. Vuoren huipulta on mahdollista nähdä koko Korfu sekä lyhyen matkan päässä saaresta sijaitseva Albanian rannikko. Tiettyinä selkeinä päivinä huipulta on mahdollista nähdä myös 130 kilometrin päässä sijaitsevaan Italiaan.

Pantokrátoraksen huipulle pääsee kapeaa serpentiinitietä pitkin. Huipulla sijaitsevat muun muassa kahvila matkailijoita varten, tietoliikenneasema sekä kirkko. Alueen vanhin luostari oli Angevin, joka rakennettiin vuonna 1347 ja tuhoutui 1500-luvulla. Nykyisin paikalla olevan kirkon rakennustyöt aloitettiin vuonna 1689 ympäröivien kylien asukkaiden avustuksella. Kirkon nykyinen julkisivu on rakennettu 1800-luvun aikana.


Tiedosto:Pantokrator from AL.jpg|Pantokrátoras Albaniasta nähtynä.
Tiedosto:Pantokrator 3.jpg|Tietoliikenneasema vuoren huipulla.
Tiedosto:Pantokrator 1.jpg|Näkymä Pantokrátorakselta kohti Albaniaa.


## Lähteet

## Aiheesta muualla
Elevaatio

**Elevaatio** (), ehtoollisaineiden kohottaminen messussa. Termillä *elevaatio* tarkoitetaan yleensä asetussanojen jälkeen tapahtuvaa pyhitettyjen aineiden korottamista kansan nähtäväksi. Termillä *pieni elevaatio* tarkoitetaan loppudoksologian (*Hänen kauttaan, hänen kanssaan ja hänessä...*) aikana tapahtuvaa sekä Kristuksen ruumiin että maljan korottamista. Näiden lisäksi ehtoollisaineita kohotetaan lievästi myös offertoriumin aikana, kun uhrilahjoja valmistetaan.

## Roomalaiskatolinen kirkko
Roomalaiskatolisen kirkon latinalaisen riituksen uudessa muodossa aineita kohotetaan uhrilahjojen valmistamisen aikana, konsekraation yhteydessä kansan nähtäväksi, eukaristisen rukouksen loppudoksologian yhteydessä, leipää murrettaessa ja kutsuttaessa uskovia kommuunioon.

## Ortodoksinen kirkko
Ortodoksisen kirkon liturgiassa pappi kohottaa aineet päänsä päälle sanoen ”Pyhät pyhille”.

## Luterilainen kirkko
### Käytännöt
Tätä nykyä luterilaisuudessa korotetaan ehtoollisaineita lähinnä ehtoolliskutsun aikana. Kun pappi on esittänyt kutsun, hän kohottaa pyhitettyjä lahjoja ja kumartaa. Aineita kohotetaan usein myös eukaristisen rukouksen loppudoksologiassa.

Messussa elevaatio merkitsee pyhitettyjen ehtoollisaineiden kohottamista seurakunnan nähtäväksi ehtoollisen asetussanojen yhteydessä. Varsinainen elevaatio konsekraation jälkeen ei ole luterilaisuudessa yhtenäinen tapa, mutta jotkut papeista edelleen kohottavat aineita konsekraation jälkeen painottaakseen reaalipreesensiä. Tällöin esimerkkinä kalkki nostetaan silmien tasolle vietettäessä messua versus populum. Pappi pitää tällöin toisella kädellä kiinni kalkin jalan yläosasta maljan alta ja tukee toisella kädellä jalan reunaa alhaalta. Vietettäessä messua ad orientem kalkki tulee nostaa niin korkealle, että sen yläosa kohoaa pään yläpuolelle ja alaosa ulottuu silmien korkeudelle.

Uhrilahjojen valmistamisen (offertorio) aikana tapahtuva kohottaminen ei ole yleinen, mutta esiintyy jonkin verran.

### Historiaa
Luterilaisessa uskonpuhdistuksessa konsekraation yhteyteen kuuluva elevaatio sisältyi Martti Lutherin molempiin messuliturgioihin, sekä esimerkiksi pakollisena Mikael Agricolan messuun. Myöhemmin erityisesti aitoluterilaiset, kuten Joachim Westphal puolustivat elevaatiota filippistejä ja kryptokalvinisteja vastaan. Ruotsi-Suomessa elevaatio säilyi messussa reformaation jälkeen jonkin aikaa, mutta Uppsalan kokous vuonna 1593 kielsi elevaation, koska se voitiin nähdä sakramentin palvontana. 1900-luvun lopun jumalanpalvelusuudistuksessa elevaatio on tullut uudelleen käytäntöön, ennen muuta ehtoollisrukouksen doksologian yhteydessä, mutta yleisesti myös asetussanojen yhteydessä.

Messukellon soittaminen elevaation aikana säilyi paikoitellen vielä luterilaisessakin kirkossa aina 1700-luvulle asti.

## Lähteet

## Aiheesta muualla
Fabio Galante

**Fabio Galante** (s. 20. marraskuuta 1973 Montecatini Terme, Pistoian maakunta, Italia) on italialainen jalkapalloilija, pelipaikaltaan puolustaja. Hän pelaa tällä hetkellä Serie B:n Livornossa. Galante pelasi uransa menestyksekkäät vuodet Interissä 1990-luvun lopulla voittaen muun muassa UEFA Cupin vuonna 1998. Hän kuului myös Italian maajoukkueeseen alle 21-vuotiaissa, jolloin Galante voitti joukkueensa kanssa EM-mestaruuden vuonna 1996.

## Aiheesta muualla
* Weltfussball
Antola (Salo)

**Antola** on kylä Etelä-Halikossa Salossa, Varsinais-Suomessa. Kylän länsiosa on kynnetty pelloksi, mutta valtaosa kyläalueesta on metsää. Kylässä on nykyään vain yksi suuri Antolan maatila ja sen rakennukset, jotka sijaitsevat kyläalueen länsireunassa peltojen ja metsän välissä.

Antola on kuulunut ns. ruotsalaisen vero-oikeuden piiriin, mikä tarkoittaa että se on perustettu 1300-luvun jälkeen. Ensimmäinen maininta kylästä on vuodelta 1540, jolloin kylässä oli yksi tila. Antola ja sen naapurikylä Hevonpää muodostivat 1700-luvulla yhteisen ruodun, jonka sotilastorppa sijaitsi kylien välissä. Antolalla oli ennen myös pientä torppa- ja mäkitupa-asutusta sekä kauppa, mutta niitä ei ole enää kylässä jäljellä.

## Lähteet
Barakaldo CF

**Barakaldo Club de Fútbol** on jalkapalloseura Barakaldon kaupungista Espanjasta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Sen kotistadionina toimii vuonna 2001 rakennettu Nuevo Estadio Lasesarre.

## Historia

Barakaldo CF on perustettu vuonna 1917. Historiansa aikana joukkue on tunnettu myös muilla nimillä, kuten Baracaldo Fútbol Club, Baracaldo Oriamendi, Baracaldo Altos Hornos, Baracaldo Club ja Barakaldo Club de Fútbol, mutta nimenvaihdoksista huolimatta se on ollut sama seura. Joukkueen kotistadionina, ennen kuin se siirtyi vuonna 2001 uudelle stadionille, toimi vuosien 1922–2001 välillä Estadio Lasesarre. Joukkueen paidan värit, musta pohja ja keltaiset raidat, tulevat perinteen mukaan. Musta kuvaa tehtaiden päästöjä ja vastaavasti keltaiset raidat kuvaavat hyvinvointia.

Historiansa saatossa Barakaldo CF on pelannut kaikkiaan 28 kautta Segunda Divisiónissa, 27 kautta Segunda División B:ssä ja 25 kautta Tercera Divisiónissa.

## Saavutukset

* Segunda División B: 1980, 1998, 2001
* Tercera División: 1930, 1931, 1958, 1963, 1964, 1972, 1977, 1988

## Aiheesta muualla

* Barakaldo CF:n virallinen kotisivu
Kids’ WB

**Kids’ WB** on yhdysvaltalainen internetsivusto, joka esittää Warner Bros. Animationin animaatiosarjoja. Alun perin Kids' WB oli lauantaiaamun televisio-osio The CW:n viikonlopun ohjelmistossa, joka aloitti lähetyksensä 9. syyskuuta 1995. Kanava kuitenkin päätettiin lopettaa heikon mainostamisen vuoksi, sekä kovan kilpailun muiden yhtiöiden kanssa. 17. toukokuuta 2008 Kids’ WB lähetti viimeiset lähetyksensä, jonka jälkeen sen tilalle tuli The CW4Kids, 4Kids Entertainmentin ostaessa itselleen lähetysaikaa The CW:ltä.

28. huhtikuuta 2008 Warner Bros. ilmoitti Kids’ WB:n palaavan takaisin internetsivustona, jossa he esittävät kolmella sivukanavalla Kids’ WB:llä, Kids’ WB, Jr.:lla, ja DC HeroZonella pääasiassa Warnerin tuottamia animaatiosarjoja, jotka näkyvät vain Yhdysvalloissa asuville.
Amikti

**Amikti** ( ’verho’, ’vaippa’) on läntisissä kirkoissa papin tai diakonin liturgiseen asuun kuuluva valkoinen, neliskulmainen liina, josta muodostuu alban hupunomainen kaulus. Siitä käytetään joskus nimitystä *kaulusliina*, koska se muodostaa eräänlaisen kauluksen albaan. 

Amikti on noin 90 cm pitkä ja 60 cm leveä. Sen kahdessa kulmassa on nauhat, joilla se sidotaan, ja näiden välissä pitkällä sivulla voi olla jäykempi, joko valkoinen tai messukasukan kanssa samaa väriä oleva ja liturgisia värejä noudattava kaulusmainen osa, *parura*.

Amikti suojaa stolaa ja messukasukkaa (tai dalmatikaa) hieltä ja lialta ja käyttäjänsä hiuksilta. Se puetaan päälle ennen albaa. Aikaisemmin se saattoi myös ulkona vietetyssä jumalanpalveluksessa kylmän sään aikaan toimia päätä suojaavana huppuna.

Amiktia käytetään katolisessa ja anglikaanisessa kirkossa sekä joissain luterilaisissa kirkoissa, muun muassa Ruotsin kirkossa. Suomessa sen käyttö on harvinaista, pääasiassa vain Porvoon hiippakunnassa. Amiktin käyttö jatkui Ruotsi-Suomessa reformaation jälkeen 1600-luvulle saakka, jolloin sen korvasi vähitellen albaan kiinteästi kuulunut leveä pitsikaulus. Uudelleen amikti on tullut käyttöön 1900-luvulla.

## Lähteet
Kuorikaapu

**Kuorikaapu** () on piispan tai papin juhlallisissa kirkollisissa toimituksissa ja juhlallisissa rukoushetkissä käyttämä liturginen vaate. Se muistuttaa viittaa, ja on auki levitettynä puoliympyrän muotoinen. Se on edestä avoin ja se pidetään kiinni rinnan kohdalta hihnalla tai soljella. Siinä on usein leveä, koristeltu reunus. Alkuperäinen huppu, jota ei tarvittu kirkkosalissa, on kehittynyt koristelluksi selkäkilveksi ().

Kuorikaapu vakiintui liturgiseksi asuksi läntisessä kirkossa 1000-luvulla. Keskiajan lopulla se oli vakiintunut piispojen ja pappien jumalanpalvelusasuksi messun ulkopuolella, vihkimyksissä ja juhlallisissa rukoushetkissä. Reformaation jälkeen sen käyttö väheni Ruotsi-Suomessa ja jäi eimmäkseen piispojen käyttöön. Siten Suomen evankelis-luterilaisessa kirkossa kuorikaapua on useimmiten nähty piispojen liturgisena juhla-asuna, mistä on syntynyt virheellinen nimitys "piispankaapu". Kuorikaapu puetaan kuoripaidan (rökliinin) ja stolan päälle (Suomen ev.-lut. kirkossa käytännössä useimmiten alban päälle).

Vanhin Suomen evankelis-luterilaisen kirkon piispankaapu on Turun tuomiokirkossa säilynyt kuorikaapu vuodelta 1730. Vuonna 1751 hankittiin kuningas Adolf Fredrikin kruunajaisiin Pariisista kaikille Ruotsi-Suomen piispoille samantyyppiset, yhtenäisen sarjan muodostavat piispankaavut. Nämä kaavut ovat edelleen niin Turun kuin Porvoon hiippakuntien tuomiokirkoissa.

Kuorikaapu muistuttaa ortodoksisen kirkon piispan ja munkin mantiaa.

Messun selebrantti, messua johtava piispa tai pappi ei koskaan käytä kuorikaapua, vaan messukasukkaa.

## Lähteet

## Aiheesta muualla
Toivo Eloranta

**Toivo Johannes Eloranta** (27. toukokuuta 1896 Paimio – 1. toukokuuta 1956 Jamaica, New York, Yhdysvallat) oli suomalainen jääkäriluutnantti ja rakennusurakoitsija. Hänen vanhempansa olivat maanviljelijä Juho Fredrik Eloranta ja Edla Maria Hauska. Hänet vihittiin ensimmäisen kerran avioliittoon vuonna 1921 Lisbeth Margaretha Pillin (Pill) kanssa ja tämän kuoleman jälkeen Astrid Winterin kanssa.

## Jääkäriaika
Tämä kansakoulun ja Salon maamieskoulun käynyt raisiolainen maanviljelijä liittyi vapaaehtoisena Saksassa sotilaskoulutusta antavaan Jääkäripataljoona 27:ään 3. maaliskuuta 1916 ja sijoitettiin pataljoonan 2. komppaniaan.

Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahden ja Aa-joella. Rintamakomennuksensa jälkeen hänet siirrettiin pataljoonan 1. konekiväärikomppaniaan 11. heinäkuuta 1917. 

## Suomen sisällissota
:*Katso myös: [[Suomen sisällissota]]*
Hän saapui Suomeen (Vaasaan) varavääpeliksi ylennettynä jääkärien etujoukon mukana 18. helmikuuta 1918 ja sijoitettiin aluksi konekivääriosaston johtajaksi Suomen valkoiseen armeijaan 2. Krenatöörirykmentin Savon pataljoonaan ja myöhemmin joukkueenjohtajaksi pataljoonan 2. komppaniaan. Hän otti osaa taisteluihin Suomen sisällissodassa Hillosensalmella, Paljakanlahdella, Vilppulassa, Lylyssä, Korkeakoskella, Moisiossa (Lempäälä) ja Tampereella. Sisällissodassa hän haavoittui kolme kertaa, ensin Lylyssä 18. maaliskuuta 1918 seuraavaksi Tampereen edustalla 26. maaliskuuta ja kolmannen kerran Tampereella 3. huhtikuuta 1918. 

## Sisällissodan jälkeinen aika
Sisällissodan jälkeen hänet siirrettiin 18. heinäkuuta 1918 Karjalan rykmentti n:o 1:een, josta muodostettiin ensin Itä-Suomen jalkaväkirykmentti n:o 5 ja myöhemmin Pohjois-Savon rykmentti. Hän toimi sen 9. ja 17. lokakuuta 1918 alkaen sen 2. komppaniassa joukkueenjohtajana. Hänet siirrettiin 5. helmikuuta 1920 Käkisalmen läänin rykmentin I pataljoonaan ja 2. helmikuuta 1921 rykmentin 3. erilliseen konekiväärikomppaniaan. Hän erosi armeijasta 4. tammikuuta 1922 ja siirtyi syksyllä 1922 Yhdysvaltoihin, missä toimi rakennusurakoitsijana New Yorkissa. Hänet on haudattu New Yorkiin. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Bursa (liturgia)

**Bursa** () on messussa käytettävä, kankaasta tehty neliskulmainen liturginen kotelo, tasku, jossa säilytetään korporaalia. 

Bursa voi olla valkoinen tai kyseisen päivän liturgisen värin mukainen. Se asetetaan tyhjän kalkin, pallan ja kalkkiliinan päälle ennen ja jälkeen ehtoollisen viettoa. Etenkin luterilaisissa kirkoissa on tapana asettaa myös ehtoollisleipälautanen, pateeni, kalkin päälle, joiden päälle palla ja kalkkiliina asetetaan. 

Kun ehtoollisvälineet katetaan alttarille, ensimmäiseksi otetaan korporaali bursasta ja se levitetään auki alttaripöydällä. Bursa voidaan asettaa pystyyn alttaripöydälle, bursan kuvioitu puoli seurakuntaan päin. Ehtoollisen jaon päätyttyä korporaali taitetaan kasaan alttaripöydällä ja asetetaan bursaan, joka nostetaan sitten kalkin päälle.

Bursaa käytetään läntisen perinteen kirkoissa, katolisessa, anglikaanisessa ja useissa luterilaisissa kirkoissa. Bursa mainitaan Suomen evankelis-luterilaisen kirkon piipainkokouksen hyväksymässä Jumalanpalveluksen oppaassa yhtenä ehtoollisen viettoon liittyvistä ja siinä käytettävistä esineistä.

Turun tuomiokirkossa on säilynyt 1480-luvulla sinne lahjoitettu bursa, joka on valmistettu kuuluisan ruotsalaisen kirkkomaalari ja helmenompelija Albertus Pictorin verstaassa Tukholmassa.

Katolisessa kirkossa on etenkin aikaisemmin käytetty bursaa, joka on ollut eräänlainen pieni laukku. Sitä on käytetty, kun pappi, diakoni tai akoluutti on ollut sairaskäynnillä, ja vienyt sairaalle ehtoollisen. Bursassa on tilaa pienelle ciboriumille hostiaa varten, korporaali sekä mahdollisesti pieni pullo sairaanvoitelussa käytettävää öljyä varten. Tällaisessa bursassa on ollut myös hihna, jota on tarvittu, kun pappi on kuljettanut bursaa kaulassaan siten, että bursa on ollut hänen rinnan kohdalla.

## Lähteet
Moon

**Moon** voi tarkoittaa jotain seuraavista:

* Moon, puolalainen black metal -yhtye
* Moon Cakes, ent. Moon, suomalainen rockyhtye
* *[[Moon (PlayStation-peli)|Moon]]*, PlayStation-peli
* *[[Kuu (vuoden 2009 elokuva)|Moon]]*, Duncan Jonesin ohjaama tieteiselokuva vuodelta 2009
* Moon, automerkki
* Muhun saari (ruots. Moon)
* HMS Moon (J329), Britannian Kuninkaallisen laivaston miinanraivaaja
* Moon, Gacktin studioalbumi vuodelta 2002
* Moon Studios, itävaltalainen pelitalo

## Etunimenä
* Moon Bloodgood (s. 1975), yhdysvaltalainen näyttelijä
* Moon Landrieu (1930–2022), yhdysvaltalainen demokraattisen puolueen poliitikko
* Moon Martin (1945–2020), yhdysvaltalainen laulaja, lauluntekijä ja kitaristi
* Moon Ribas (s. 1985), espanjalainen avantgarde-taiteilija ja tanssija

## Sukunimenä
* Alan R. Moon (s. 1951), englantilainen lautapelisuunnittelija
* Aliona Moon (s. 1989), moldovalainen laulaja
* Daphne Moon, fiktiivinen hahmo televisiosarjassa *[[Frasier]]*
* Elizabeth Moon (s. 1945), yhdysvaltalainen tieteis- ja fantasiakirjailija
* Hyung Jin Moon (s. 1979), yhdysvaltalainen uskonnollinen johtaja, Rod of Iron Ministriesin perustaja
* Moon Chae-won (s. 1986), eteläkorealainen näyttelijä
* Moon Ga-young (s. 1996), eteläkorealainen näyttelijä
* Moon Geun Young (s. 1987), eteläkorealainen näyttelijä
* Moon Jae-in (s. 1953), eteläkorealainen poliitikko
* Henrietta Moon, o.s. *Kekäläinen* (s. 1988), suomalainen yrittäjä
* Jamario Moon (s. 1980), yhdysvaltalainen koripalloilija
* Keith Moon (1946–1978), brittiläinen rockmuusikko
* Lara Moon, brittiläinen TV- ja elokuvakäsikirjoittaja
* Mark Moon, oik. *Markku Salo* (s. 1968), suomalainen säveltäjä, lauluntekijä ja muusikko
* Sheri Moon (s. 1970), yhdysvaltalainen elokuvanäyttelijä ja muotisiinnittelija
* Sun Myung Moon (1920–2012), korealainen uskonnollinen johtaja, Yhdistymiskirkon (moonilaisuuden) perustaja
* Ban Ki-moon (s. 1944), Yhdistyneiden kansakuntien entinen pääsihteeri

## Katso myös
* Kuu (täsmennyssivu)
* Sun
Ostola

**Ostola** on:

* Valintamyymälän eli marketin aikoinaan ehdotettu suomenkielinen vastine.
* Ähtärin rautatieaseman entinen nimi.
Ranskan Somalimaa

**Ranskan Somalimaa** tai **Ranskan Somalirannikko** (, ) oli Ranskan siirtomaa Afrikan sarvessa. Se oli aluksi Ranskan siirtomaa vuodesta 1896 vuoteen 1946, jonka jälkeen se oli Ranskan merentakainen alue vuodesta 1946 vuoteen 1967. Alue itsenäistyi vuonna 1977 nimellä Djibouti. 

## Lähteet

## Aiheesta muualla
Jamaikankehrääjä

**Jamaikankehrääjä** (*Siphonorhis americana*) on äärimmäisen uhanalainen tai jo sukupuuttoon kuollut kehrääjiin kuuluva lintulaji, joka on kotoperäinen Jamaikan saarella. Lajista ei ole varmoja havaintoja vuoden 1860 jälkeen.

Jamaikankehrääjä on noin 24&nbsp;cm pitkä ja väritykseltään ruskean kirjava. Päälaki on harmaa ja silmänympärykset ovat mustat. Jamaikankehrääjällä on valkoinen kaulus. Linnun pyrstö on pitkä. Ulkonäöltään se muistuttaa antillienhaukkakehrääjää (*Chordeiles gundlachii*) ja männikkökehrääjää (*Caprimulgus carolinensis*). 

Jamaikankehrääjää on tavattu sekä kuivista kalkkikivialueen metsistä sekä avoimemmasta maasta. Pesän lintu tekee mahdollisesti maahan. Jamaikankehrääjäkannan kooksi arvioidaan alle 50 yksilöä. Yhtenä tärkeimmistä syistä lajin vähenemiseen pidetään saarelle levinneitä mangusteja ja rottia. Lisäksi jamaikankehrääjän elinympäristöjä hakataan.

## Lähteet
R0 (reaktori)

**R0** oli ruotsalainen ydinreaktori. Se tuli ensimmäistä kertaa kriittiseksi 25. syyskuuta 1959. R0 oli raskasvesihidasteinen niin kutsuttu nollatehoreaktori sillä se ei tuottanut lainkaan lämpötehoa. Sitä käytettiin pääasiallisesti erilaisten reaktoriytimien mallien kehittämiseen ja tutkimiseen. Reaktorien kehittäminen liittyi 1950-luvulla alkaneeseen Ruotsin ydintutkimusohjelmaan. Reaktori suljettiin 1970-luvun alussa.

Aikaisemmin ruotsissa oli käynnistetty tutkimusreaktori R1 vuonna 1954, joten numerointi ei ollut loogista. Seuraava reaktori R2 tuli kriittiseksi 4. toukokuuta 1960.
Palla (liturgia)

**Palla** (lat. ’vaippa’, ’liina)’ on kovitettu neliskulmainen liina, jolla messussa kalkki eli ehtoollismalja peitetään silloin kun kalkkiliina ei ole kalkin päällä. 

Palla on valkoisella kankaalla päällystetty neliön muotoinen kova, esimerkiksi pahvi- tai muovilevy. Pallaan on usein kirjailtu risti tai jokin muu ehtoolliseen liittyvä symboli tai kuvio. Pallan tehtävä on muun muassa suojella arvokkaammasta materiaalista valmistettua ja liturgisia värejä noudattelevaa kalkkiliinaa ja auttaa sen laskeutumaan kauniisti kalkin yli. Samalla se suojelee alttarilla ehtoollisen aikana kalkkia mahdollisilta roskilta, kuten alttaripöydän kukista irtoavasta roskasta tai kesällä kirkkoon lentäneiltä hyönteisiltä, silloin kun kalkkia ei peitetä kalkkiliinalla.

Ehtoollisen vieton päätteeksi kalkin päälle laitetaan ensin ehtoollisleipälautanen, pateeni, palla, sitten kalkkiliina ja lopuksi päälle korporaalin sisältävä bursa. Neliön muotoinen palla saa kalkkiliinan laskeutumaan kauniisti. Mikäli kalkkiliinaa ja bursaa ei käytetä, kuten usein nykyisin roomalaiskatolisessa kirkossa, korporaali laitetaan pallan päälle.

Palla on käytössä läntisen perinteen kirkoissa. Se on tullut uudelleen käyttöön myös Suomen evankelis-luterilaisessa kirkossa ja se mainitaan piispainkokouksen hyväksymässä jumalanpalveluksen oppaassa yhtenä ehtoollisen viettoon liittyvänä esineenä.

## Lähteet
Wisconsinjoki

**Wisconsinjoki** () on Wisconsinissa virtaava Mississippin sivujoki. Se on 692 kilometriä pitkä. 

Eurooppalaiset tutkimusmatkailijat saapuivat Wisconsinjoelle viimeistään vuonna 1673, jolloin Jacques Marquette ja Louis Jolliet saavuttivat sen. 

Wisconsinin osavaltio on nimetty joen mukaan.

## Lähteet
Sinapit

**Sinapit** eli **mesisinapit** (*Sinapis*) on ristikukkaiskasvien heimoon kuuluva suku. Lajit ovat yksivuotisia. Kukan teriö on keltainen. Sukuun on aiemmin luettu kuuluvaksi lajeja, jotka nykyään luetaan kaalien (*Brassica*) sukuun, kuten mustasinappi (*Brassica nigra*) ja sareptansinappi (*Brassica juncea*).

Keltasinapin siemeniä käytetään mausteena sellaisenaan tai sinapin ainesosana.

## Lajeja
* keltasinappi (*Sinapis alba*)
* rikkasinappi (*Sinapis arvensis* tai *Mutarda arvensis*)
* raspisinappi (*Sinapis flexuosa*)
* sisiliansinappi (*Sinapis pubescens*)

## Lähteet

## Aiheesta muualla
* Suomen Lajitietokeskus: Sinapit (mesisinapit) – ''Sinapis''
* Finto: Kassu – Kasvien suomenkieliset nimet: ''Sinapis''
* Sinappi, Eliaksen yrittitarha (Internet Archive)
* Funet: Sinapit (''Sinapis'')
* United States Department of Agriculture (USDA): ''Sinapis'' 
* Flora of China: ''Sinapis''
Larry Adler

**Lawrence Cecil ”Larry” Adler** (10. helmikuuta 1914 – 6. elokuuta 2001) oli yhdysvaltalainen muusikko. Hän tuli tunnetuksi taitavana huuliharpun soittajana. 

Adler syntyi Baltimoressa, Marylandissa. Hän opetteli itse huuliharpun soiton, jota hän itse kutsui "suu-uruksi". Adler soitti huuliharppua ammattimaisesti jo 14-vuotiaana Adler on yksi ensimmäisistä huuliharppujen soittajista, joka esitti yleisölle vain tälle instrumentille kirjoitettuja teoksia.
Senaattori Joseph McCarthyn aikakaudella häntä syytettiin kommunistiksi ja hän kieltäytyi yhteistyöstä House Un-American Activities Committeen (HUAC) kanssa. Adler joutui kotimaassaan mustalle listalle ja hän muutti Lontooseen, jossa asui loppuikänsä.

Vuoden 1953 elokuva Vauhtihirmut valloillaan toi Adlerille Oscar-ehdokkuuden ja huomattavaa varallisuutta hänen työstään elokuvan ääniraidan parissa . Hänen nimensä poistettiin alun perin elovan tiedoista Yhdysvalloissa mustan listan takia. Hänen muita elokuviaan olivat A Cry from the Streets (1958), The Hellions (1961), The Hook (1963), King & Country (1964) ja A High Wind in Jamaika (1965). Vuonna 1959 *Village Voicen* arvioija kutsui Adleria "suureksi taiteilijaksi" katsottuaan hänen iltaesitykset Village Gatessa.

## Yksityiselämä
Adler oli naimisissa kahdesti. Ensimmäinen liitto solmittiin Eileen Walserin kanssa vuonna 1938 ja se kesti vuotee 1961. Toisen avioliiton hän solmi Sally Clinen kanssa vuonna 1969, joka päättyi eroon vuonna 1977. Adlerilla on näistä avioliitoista yhteensä neljä lasta. Larry Adlerin veli Jerry Adler oli myös huuliharpunsoittaja. Adler kuoli syöpään Lontoolaisessa St Thomasin sairaalassa 87-vuotiaana 6. elokuuta 2001. 

## Lähteet

## Aiheesta muualla
*
Luettelo Aveyronin kunnista

Tämä on **luettelo [[Aveyron]]in departementin kunnista** Ranskassa. Departementissa on 304 kuntaa.

* (CAR) *[[Rodez|Communauté d'agglomération du Grand Rodez]]*, luotu vuonna 2000.
Luettelo Auben kunnista

Tämä on **luettelo [[Aube]]n departementin kunnista** Ranskassa. Departementissa on 433 kuntaa.

(CAT) Communauté d'agglomération Troyenne, luotu vuonna 2000.
Luettelo Auden kunnista

Tämä on **luettelo [[Aude]]n departementin kunnista** Ranskassa. Departementissa on 436 kuntaa.

* (CAC) *[[Communauté d'agglomération]] du [[Carcassonne|Carcassonnais]]*, luotu vuonna 2002.
* (CAN) *[[Communauté d'agglomération]] de la [[Narbonne|Narbonnaise]]*, luotu vuonna 2003.
Luettelo Calvadosin kunnista

Tämä on **luettelo [[Calvados (departementti)|Calvadosin]] departementin kunnista** Ranskassa. Departementissa on 683 kuntaa.

* (CAC) Communauté d'agglomération Caen la Mer, perustettu vuonna 2002.
Sara Larsson

**Sara Larsson** (s. 13. toukokuuta 1979 Kristinehamn) on ruotsalainen jalkapallopuolustaja. Hänen seuransa on Linköpings FC, jota ennen hän pelasi Malmön LdB FC:ssa.

Ruotsin naisten jalkapallomaajoukkueessa Larsson debytoi vuonna 2000. Sittemmin hän on sen jäsenenä osallistunut MM-kilpailuihin vuosina 2003, 2007 (ei pelannut) ja 2011, olympialaisiin 2000, 2004 ja 2008, sekä EM-kilpailuihin vuosina 2001, 2005 ja 2009.

## Lähteet
* 

### Viitteet

## Aiheesta muualla
* Svenskfotball.se: Larsson, Sara
Luettelo Cantalin kunnista

Tämä on **luettelo [[Cantal (departementti)|Cantal]]in departementin kunnista** Ranskassa. Departementissa on 257 kuntaa.

* (CAA)     *[[Aurillac|Communauté d'agglomération du Bassin d'Aurillac]]*
* (CCC)     *[[Communauté de communes du Cézallier]]*
* (CCCA)    *[[Communauté de communes de Caldaguès-Aubrac]]*
* (CCACGC)  *[[Communauté de communes de l'agglomération de Cère et Goul en Carladès]]*
* (CCCR)    *[[Communauté de communes entre Cère et Rance]]*
* (CCHC)    *[[Communauté de communes de la Haute-Châtaigneraie]]*
* (CCM)     *[[Communauté de communes de Montsalvy]]*
* (CCMT)    *[[Communauté de communes Margeride-Truyère]]*
* (CCP)     *[[Communauté de communes de la Planèze]]*
* (CCPG)    *[[Communauté de communes du Pays de Gentiane]]*
* (CCPMas)  *[[Communauté de communes du Pays de Massiac]]*
* (CCPMauc) *[[Communauté de communes du Pays de Mauriac]]*
* (CCPMaus) *[[Communauté de communes du Pays de Maurs]]*
* (CCPMu)   *[[Communauté de communes du Pays de Murat]]*
* (CCPP)    *[[Communauté de communes du Pays de Pierrefort]]*
* (CCPS)    *[[Communauté de communes du Pays de Salers]]*
* (CCPSF)   *[[Communauté de communes du Pays de Saint-Flour]]*
* (CCSA)    *[[Communauté de communes Sumène Artense]]*
Tommy Steele

**Tommy Steele** (oik. **Thomas Willam Hicks**; s. 17. joulukuuta 1936 Bermondsey, Lontoo, Yhdistynyt kuningaskunta) on brittiläinen muusikko, joka oli ensimmäisiä Rock and roll -tähtiä, hetkittäin jopa itsensä Elvis Presleyn kilpailijana pidetty. Hän siirtyi myöhemmin viihde- ja musikaaliartistiksi.

Steele työskenteli merimiehenä ja tutustui siten amerikkalaiseen rock'n'rolliin. BBC on kutsunut häntä "mieheksi, joka toi rockin Britanniaan". Hän teki Decca-merkille levyn *Rock With The Caveman*, joka nousi listalla 13. sijalle vuonna 1956, ja samana vuonna *Singing The Blues* nousi listaykköseksi. Jo seuraavana vuonna Steelen tähdeksi noususta tehtiin elokuva. Vuonna 1960 Steele luopui rockista ja siirtyi tekemään musikaaleja.

Steelen ura musikaalitähtenä jatkuu yhä, vaikka hän on yli 80-vuotias.

## Diskografia
Alkuperäisten rock-levyjen lisäksi Steele on julkaissut joukon musikaalilevyjä, ja hänen Decca-vuosiensa levytykset on julkaistu uusina laitoksina.

*Young Love
*Singing the Blues (1957)
*The Little White Bull (1957)
*1984		 Singin' in the Rain [1984 Original Cast]	  	
* 1990		 Some Like It Hot: The Musical (Original cast)	    	
*1995		 Singing in the Rain and Other Great...	   
* 1999		 The Decca Years Dm2	  	
* 2008		 Hey You	  	
* 2008		 The Tommy Steele Story	   
* 2008		 A Handful of Songs	    	
* 2008		 Razzle Dazzle	  	
* 2008		 The Real Steele	    	
* 2009		 Singing the Blues	  	
* Cinderella	  	
* Gershwin/Jobim/ etc.	  	
* Rock Around the Town	  	
* Singing the Blues + More Hits	      	
* The Long Haul

## Filmografia

*Kill Me Tomorrow (1955)
*The Tommy Steele Story (1957)
*Tommy the Toreador (1960)
*The Happiest Millionaire (1967)
*Half a Sixpence (1967)
*Finian's Rainbow (1968)

## Lähteet

### Aiheesta muualla

*
*Tommy Steele & The Steelmen, Rags To Riches
Norman Alden

**Norman Alden** (13. syyskuuta 1924 Fort Worth, Teksas – 27. heinäkuuta 2012 Los Angeles, Kalifornia) oli yhdysvaltalainen näyttelijä. Hän työskenteli uransa aikana niin televisiosarjoissa kuin elokuvissakin. Jälkimmäisiin kuuluu Robert Zemeckisin tieteiselokuva *[[Paluu tulevaisuuteen]]* (1985).

Aldenilla oli myös äänirooleja animaatioissa, kuten Hanna-Barberan sarjassa *[[Superystävät (vuoden 1973 animaatiosarja)|Superystävät]]* ja Transformers-elokuvassa *[[The Transformers: The Movie]]* (1986).

## Lähteet

## Aiheesta muualla
*
Jani Modig

**Jani Modig** (s. 8. helmikuuta 1981 Kitee) on suomalainen jalkapalloilija. Hän on pelipaikaltaan keskikenttäpelaaja. Modig pelaa myös futsalia GFT:ssä ja Suomen futsalmaajoukkueessa. Hän on toiminut molempien kapteenina.

Modig siirtyi Viikinkeihin talvella 2008 Atlantiksesta, mutta hän ehti pelata seurassa vain kaksi harjoitusottelua ennen kuin siirtyi Norjan 2. divisioonan Askeriin. Modig palasi Viikinkeihin tammikuussa 2009. Hänen aiempia seurojaan ovat mm. PK-35 ja FCK Salamat.
Modig oli myös Helsingin Jalkapalloklubin edustusjoukkueen mukana kaudella 2001, mutta ei pelannut yhdessäkään ottelussa.

Futsalissa Modig on edustanut koko uransa GFT:tä, jossa hän toimi kaudella 2007–2008 myös valmentajana. GFT:n riveissä hän on voittanut kaksi suomenmestaruutta ja kaksi cup-mestaruutta. Ensimmäisen futsalin A-maaottelun hän pelasi 27.11.2001 Tšekkiä vastaan. Maajoukkueessa Modig on toiseksi eniten otteluita pelannut pelaaja. 

## Lähteet
Luettelo Bouches-du-Rhônen kunnista

Tämä on **luettelo [[Bouches-du-Rhône]]n departementin kunnista** Ranskassa. Departementissa on 119 kuntaa.

* (CUM)  *[[Communauté urbaine]] [[Marseillen suurkaupunkialue|Marseille]]*, luotu vuonna 2000.
* (CAAP) *[[Communauté d'agglomération]] du [[Aix-en-Provence|Pays d'Aix-en-Provence]]*, luotu vuonna 2001, osin myös Vauclusen departementia
* (CAAM) Communauté d'agglomération Arles-Crau-Camargue-Montagnette, luotu vuonna 2004
* (CAG)  *[[Agglomeration community of Pays d'Aubagne et de l'Etoile]]*, luotu vuonna 2007, osin myös Varin departementia.
* (CAO)  *[[Communauté d'agglomération]] de l'[[Martigues|Ouest de l'Étang-de-Berre]]*, luotu vuonna 2001.
* (CAS)  *[[Communauté d'agglomération]] [[Salon-de-Provence|Berre Salon Durance]]*, luotu vuonna 2002.
* (SANB) *[[Syndicat d'agglomération nouvelle]] du [[Nord-Ouest de l'Étang-de-Berre]]*, luotu vuonna 1984.
Danni Miatke

**Danni Miatke** (s. 29. marraskuuta 1987) on australialainen uimari. Hän syntyi Darwinissa ja muutti 14-vuotiaana Melbourneen. Sittemmin hän on voittanut muun muassa kaksi kultamitalia uinnin maailmanmestaruuskilpailuissa ja lisäksi yhden lyhyen radan MM-kilpailuissa.

Vuonna 2006 Miatke rikkoi Kansainyhteisön kisojen 50 metrin perhosuinnin kisaennätyksen.

## Aiheesta muualla
* Melbourne 2006 XVIII Commonwealth Games, Biography: MIATKE Danni
Delphine Racinet

**Delphine Jeanine Annie Racinet-Réau** (s. 19. syyskuuta 1973 Melun) on ranskalainen haulikkoampuja ja olympiamitalisti.

Delphine Racinet on saavuttanut olympialaisissa trapissa hopeaa Sydneyssä 2000 ja pronssia Lontoossa 2012. Lisäksi hän on saavuttanut MM-kilpailuissa joukkuehopeaa ja henkilökohtaista pronssia samassa lajissa Tampereella 1999. Hän sai trapin joukkuekilpailussa myös MM-hopeaa Belgradissa 2011.

## Lähteet

*Profiili ISSF Newsissä
*ISSF:n tietokanta
Pupujen Kaupunki

**Pupujen Kaupunki** ()  on Disney Channel -kanavalla pyörivä sarja, joka on suunnattu lapsille. Sarjan tuotti Walt Disney Television Animation, ja ensimmäisen kerran ohjelma nähtiin Yhdistyneessä kuningaskunnassa 3. marraskuuta 2007.

Sarja kertoo Pupujen Kaupungista ja siellä tapahtuvista asioista. Sarja on jälkiäänitetty suomeksi.

## Aiheesta muualla
* Pupujen Kaupunki
Michael Nazir-Ali

**Michael Nazir-Ali** (s. 19. elokuuta 1949 Karachi) on pakistanilais-englantilainen kirkonmies, joka toimi Englannin kirkon Rochesterin piispana 1994–2009.

Nazir-Ali on kotoisin Pakistanista. Hänen isänsä kääntyi kristinuskoon islamista, ja hän kävi katolista koulua Karachissa ja liittyi Pakistanin anglikaaniseen kirkkoon kaksikymmenvuotiaana. Hän opiskeli taloustiedettä, islamin historiaa ja sosiologiaa Karachin yliopistossa sekä Cambridgessä Englannissa. Hän jatkoi myöhemmin teologian opintoja Oxfordissa ja Cambridgessä sekä Australiassa, jossa väitteli tohtoriksi 1983.

Nazir-Ali vihittiin papiksi 1976, ja hän toimi aluksi Karachissa ja Lahoressa. Hän on palvellut Raiwindin piispana Länsi-Punjabissa. Canterburyn arkkipiispa Robert Runcie järjesti hänelle turvapaikan Britanniasta kenraali Zian valtakauden aikana vuonna 1986. Nazir-Ali pääsi Lambethin arkkipiispan apulaiseksi järjestelemään vuoden 1988 Lambethin konferenssia ja jatkoi Southwarkin apulaispiispana. Hänet nimitettiin Rochesterin piispaksi Englantiin 1994, ja vuonna 1999 hän pääsi parlamentin ylähuoneeseen *Lords Spiritualin* edustajana.

Mielipiteiltään Nazir-Ali on konservatiivisempi kuin Rowan Williams, joka oli hänen vastaehdokkaansa Canterburyn arkkipiispan virkaan. Nazir-Ali vastustaa homojen ja lesbojen nimittämistä papeiksi, jolleivät he ole selibaatissa, ja samaa sukupuolta olevien parien siunaamista. Nazir-Ali on ollut usein esillä lehdistössä islamia koskevien lausuntojensa vuoksi. Tammikuussa 2008 hän sanoi, että osa maasta on muuttunut alueiksi, joilla muuta uskontoa tai rotua edustavien on vaikea elää tai työskennellä, ja niille on luotu "islamilainen luonne" esimerkiksi rukouskutsujen vuoksi. Kesäkuun 2008 Standpoint-lehdessä Nazir-Ali sanoi kristinuskon häviön ja 1960-luvulta lähtien lisääntyneiden liberaalien arvojen luoneen moraalisen tyhjiön, jota radikaali islam täyttää. Lokakuussa 2007 hän ilmoitti, ettei osallistu vuoden 2008 Lambethin konferenssiin, koska ei hyväksy Yhdysvaltain episkopaalisen kirkon toimia.

Nazir-Ali erosi piispanvirastaan vuonna 2009 ja ilmoitti siirtyvänsä palvelemaan kirkkoa siellä, missä kristittyjä vainotaan ja missä he ovat vähemmistönä.

## Lähteet

## Aiheesta muualla
* Michael Nazir-Alin viralliset kotisivut
Richard Sakai

**Richard Sakai** (s. 28. tammikuuta 1954 San Francisco, Yhdysvallat) on Emmy-palkittu ja Oscar-ehdokkuuden saanut yhdysvaltalainen käsikirjoittaja, joka on tullut tunnetuksi työstään *[[Simpsonit|Simpsonien]]* parissa. Hän on tehnyt yhteistyötä James L. Brooksin kanssa. Hänen entinen vaimonsa Patricia Sakai omistaa levy-yhtiön nimeltä 3mytsim Records.

Sakain ura alkoi vuonna 1977 James L. Brooksin avustajana. Vuonna 1984 Brooks kutsui Sakain tuottamaan uutta elokuvayritystään Gracie Filmsiä.
Susanne Kiermayer

**Susanne Kiermayer** (s. 22. heinäkuuta 1968 Zwiesel) on saksalainen haulikkoampuja ja olympiamitalisti.

Susanne Kiermayer on saavuttanut olympialaisissa hopeaa Atlantassa 1996 trapissa. Lisäksi hän on saavuttanut MM-kilpailuissa trapissa henkilökohtaista hopeaa (1998), joukkuehopean (1993) ja kolme joukkuepronssia (1994, 1998, 2007).
## Lähteet
*Profiili ISSF Newsissä
*ISSF:n tietokanta
Deserie Baynes

**Deserie Baynes** (o.s. **Huddleston**, s. 11. syyskuuta 1960) on australialainen haulikkoampuja ja olympiamitalisti.

Deserie Baynes on saavuttanut olympialaisissa pronssia Atlantassa 1996 kaksoistrapissa. Lisäksi hän on saavuttanut MM-kilpailuissa trapissa henkilökohtaista pronssia Limassa 1997 ja joukkuepronssia Kairossa 2001.
## Lähteet
*Profiili ISSF Newsissä
*ISSF:n tietokanta
Musta peili

**Musta peili: Kauhuelokuvan kehitys Prahan ylioppilaasta Poltergeistiin** on veljesten Antti Alasen ja Asko Alasen vuonna 1985 ilmestynyt tietokirja kauhuelokuvan historiasta. Teos sisältää muun muassa 800 tärkeimmän kauhuelokuvan luettelon vuosilta 1909–1985.

## Lähteet

*
Luettelo Charenten kunnista

Tämä on **luettelo [[Charente (departementti)|Charenten]] departementin kunnista** Ranskassa. Departementissa on 404 kuntaa.

* (CAA) *[[Angoulême|Communauté d'agglomération du Grand Angoulême]]*, luotu vuonna 2000.
7-Eleven

**7-Eleven** on maailmanlaajuinen elintarvikekauppaketju. Se on japanilaisen Seven & I Holdings Co.:n tytäryhtiö. Ketjun kauppoja on 18 maassa, ja sen suurimmat markkina-alueet ovat Japani, Yhdysvallat, Taiwan ja Thaimaa. Se on ollut vuodesta 2007 suurin ketjumyymälä, ja sillä on 1&nbsp;000 toimipistettä enemmän kuin McDonald'silla.

7-Eleven-myymälöitä on Pohjoismaista Tanskassa, Ruotsissa ja Norjassa. 7-Eleven-ketjun brändin Pohjoismaissa omistaa norjalainen Reitan Convenience, joka on vuodesta 2012 omistanut myös suomalaisen R-kioski-ketjun.

## Lähteet

## Aiheesta muualla

* Kotisivut
Asko Alanen

**Asko Alanen** (s. 1956) on Egmont Kustannuksen kustannustoimittaja ja sarjakuvaneuvos. Hän on kirjoittanut yhdessä veljensä Antti Alasen kanssa teoksen *[[Musta peili|Musta peili: Kauhuelokuvan kehitys Prahan ylioppilaasta Poltergeistiin]]* (1985) ja suomentanut sarjakuvia. Asko Alanen oli 1990-luvun alkupuolella yksi WSOY:n *[[Video-opas]]*-hakuteoksen kirjoittajista.

Hänen isänsä oli professori Aulis Alanen.

## Kirja
* 

## Lähteet

## Aiheesta muualla
*
Christian Planer

**Christian Planer** (s. 15. toukokuuta 1975 Kufstein) on itävaltalainen kivääriampuja ja olympiamitalisti.

Christian Planer on saavuttanut olympialaisissa Ateenassa 2004 50 m pienoiskiväärin asentokilpailusta pronssia tuloksella 1262,8 (1167+95,8) ja hän oli 10 m ilmakiväärissä 12. tuloksella 593.
## Lähteet
*Profiili ISSF Newsissä
*ISSF:n tietokanta
Luettelo Charente-Maritimen kunnista

Tämä on **luettelo [[Charente-Maritime]]n departementin kunnista** Ranskassa. Departementissa on 472 kuntaa.

* (CALR) Communauté d'agglomération de La Rochelle, luotu vuonna 2000.
* (CARF) Communauté d'agglomération du Pays Rochefortais, luotu vuonna 2000.
* (CAR) Communauté d'agglomération du Pays Royannais, luotu vuonna 2002.
Perfekti kunta

Kunta K on **perfekti**, jos sen jokainen algebrallinen laajennus L/K on separoituva yli K:n.

Kaikki karakteristikaa 0 olevat kunnat ovat perfektejä, joten esimerkiksi \mathbb R, \mathbb C ja \mathbb Q ovat perfektejä. Jos K on kunta, jonka karakteristika on alkuluku p, on K perfekti, jos ja vain jos Frobeniuksen endomorfismi F:K\to K:x\mapsto x^p
on K:n automorfismi. Koska Frobeniuksen kuvaus on aina injektiivinen, riittää tarkastella F:n surjektiivisuutta. Erityisesti kaikki äärelliset kunnat ovat perfektejä. Edelleen jokainen kunta, jonka karakteristika on nollasta poikkeava, eli on algebrallinen laajennus alkukuntansa suhteen, on perfekti.
Osvaldo Ardiles

**Osvaldo César Ardiles** (s. 3. elokuuta 1952 Córdoba) on argentiinalainen jalkapalloilija, joka on peliuransa jälkeen valmentanut useita seuroja.

"Ossie" Ardiles pelasi Argentiinan jalkapallomaajoukkueessa keskikentällä ja voitti maailmanmestaruuden 1978. Hän pelasi MM-turnauksessa kuudessa ottelussa ja vaihdettiin loppuottelussa pois kentältä 65. minuutilla. Hän pelasi myös vuoden 1982 MM-kisoissa. Hän pelasi kaikkiaan 53 maaottelua ja teki niissä kahdeksan maalia vuosina 1975–1982.

MM-kisojen 1978 jälkeen Ardiles siirtyi maajoukkuetoverinsa Ricardo Villan kanssa englantilaisseura Tottenhamiin. Hän pelasi siellä vuoteen 1988.

## Saavutukset

* Jalkapallon maailmanmestaruus vuonna 1978.
* FA Cupin voitto vuosina 1981 ja 1982 sekä UEFA Cupin voitto 1984, kun hän pelasi Tottenhamissa.

## Lähteet
Luettelo Cherin kunnista

Tämä on **luettelo [[Cher (departementti)|Cher]]in departementin kunnista** Ranskassa. Departementissa on 290 kuntaa.

* (CAB) Communauté d'agglomération de Bourges, luotu vuonna 2003.
Luettelo Corrèzen kunnista

Tämä on **luettelo [[Corrèze]]n departementin kunnista** Ranskassa. Departementissa on 286 kuntaa. 

* (CAB) Communauté d'agglomération de Brive, luotu vuonna 2002.
Luettelo Côtes-d’Armorin kunnista

Tämä on **luettelo [[Côtes-d’Armor|Côtes-d’Armorin]] departementin kunnista** Ranskassa. Departementissa on 359 kuntaa. 

* (CAL) Communauté d'agglomération de Lannion Trégor, luotu vuonna 2003.
* (CASB) Communauté d'agglomération de Saint-Brieuc, luotu vuonna 2000.